b"\n_START_ARTICLE_\nCervera del Maestrat\n_START_SECTION_\nGeografia\n_START_PARAGRAPH_\nUn paisatge t\xc3\xadpic de sec\xc3\xa0 \xc3\xa9s el qual envolta a Cervera. Superf\xc3\xadcie muntanyenca, amb una altitud de 316 m. Al nord es troben les muntanyes de Cervera, els seus pics m\xc3\xa9s elevats s\xc3\xb3n Revoltons (635), Perdiguera (516) i Mola (481). El terreny \xc3\xa9s de naturalesa rocosa i argilenca. Clima de transici\xc3\xb3 entre el mediterrani i el continental._NEWLINE_La rambla de Cervera o riu Sec travessa el terme municipal de Cervera del Maestre._NEWLINE_Posse\xc3\xafx una vegetaci\xc3\xb3 a for\xc3\xa7a de carrasques d'altipl\xc3\xa0 sobre calc\xc3\xa0ries. La superf\xc3\xadcie cultivable del terme municipal, est\xc3\xa0 destinada preferentment als cultius de sec\xc3\xa0: ametllers, garroferes i oliveres, sent escassa la destinada al cultiu de regadiu que \xc3\xa9s preferentment la carxofa, a part d'alguns c\xc3\xadtrics i hortalisses.\n_START_SECTION_\nHist\xc3\xb2ria\n_START_PARAGRAPH_\nFundada pels grecs en 331 aC, conserva una vila agr\xc3\xadcola romana al Mas d'Arag\xc3\xb3; ja en 1157 Ramon Berenguer IV (1114-1162) va fer cessi\xc3\xb3, confirmada en 1235 per Jaume I (1208-1276), a l'orde de l'Hospital, encara que no seria conquerida fins al 1233; en novembre d'aqueix any 1233 l'orde de l'Hospital pact\xc3\xa0 una carta de poblaci\xc3\xb3 amb els musulmans i atorg\xc3\xa0, a Miquel de Tivissa, altra per als cristians de tot el districte el 1237. El 1250 s'atorga una nova carta pobla nom\xc3\xa9s per a la vila; en 1319 va passar a propietat de l'orde de Montesa, en poder de la qual pertany\xc3\xa9 fins a l'extinci\xc3\xb3 dels senyorius en el XIX i es donaren les seues rendes a la Mesa Maestral; fou centre del terme i futura batlia de Cervera, que comprenia els pobles de Cervera, Sant Jordi, Sant Rafel del Riu, Traiguera, La Jana, Xert, Carrascar, C\xc3\xa0lig, la Barcella, Rossell, Sant Mateu, Canet lo Roig i Mas dels Estell\xc3\xa9s._NEWLINE_Malgrat l'enorme desproporci\xc3\xb3 de les seves hosts i mitjans de combat, el general carl\xc3\xad Antonio Dorregaray y Dominguera al capdavant de l'Ex\xc3\xa8rcit carl\xc3\xad del Centre va sostenir el 17 de mar\xc3\xa7 de 1874 l'acci\xc3\xb3 de Cervera del Maestrat enfront del general liberal Pascual Echague\n_START_SECTION_\nEconomia\n_START_PARAGRAPH_\nLa major part de la superf\xc3\xadcie conreada del terme municipal es dedica al sec\xc3\xa0: ametla, garrofa i oliva, hi ha tamb\xc3\xa9 una mica de regadiu: carxofa i c\xc3\xadtrics; la resta de l'economia local consisteix en ramaderia: av\xc3\xadcola i porquina i poca ind\xc3\xbastria: artesania i fusteria."